 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 751**

(protokols Nr. 26, 14. p.)

**Par Madonas novada pilsētu ielu uzturēšanas noteikumiem**

Pamatojoties uz likuma “Par autoceļiem” 1. panta otro daļu, kas nosaka, ka pilsētu ielas ir attiecīgo pašvaldību iestāžu pārziņā, un to uzturēšanas un lietošanas kārtību nosaka šīs iestādes, Ministru kabineta 07.01.2021. noteikumu Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 10. punktu un 10.2. apakšpunktu, kas nosaka, ka autoceļu vai to posmu sarakstus, kuros norādītas klases, pirms katras vasaras un ziemas sezonas ziemas sezonai (no 16. oktobra līdz 15. aprīlim) un vasaras sezonai (no 16. aprīļa līdz 15. oktobrim) sagatavo autoceļu pārvaldītājs un apstiprina pašvaldību autoceļiem – attiecīgā pašvaldība.

Izstrādāti iekšējie noteikumi, kas piemērojami ielu uzturēšanai un izpildes kontrolei Madonas novada pilsētās.

Noklausījusies sniegto informāciju, pamatojoties uz likuma "Par autoceļiem" 1. panta otro daļu, ņemot vērā 11.12.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piemērot Madonas novada pašvaldības ielu ikdienas uzturēšanas prasībām un to izpildes kontroles kārtībai Madonas novada pilsētās izstrādātos Madonas novada pilsētu ielu uzturēšanas noteikumus.

*Pielikumā: Madonas novada pilsētu ielu uzturēšanas noteikumi.*

Domes priekšsēdētājs A. Lungevičs

*Lasmanis 28610006*